《送侍讲学士邓善之辞官还钱塘 其十》
元代·卢亘

我留君勿思，君归我当忆。十年胶在漆，一旦各异域。

吴江激微胶，震泽起暝色。鹍鹏隔天地，雁鹜杂南北。

念我平生友，怆恨摧胸臆。独看燕山云，岁暮日初昃。

永言长风翔，情寄南风翼。

作者简介：汲郡人，字彦威。幼颖悟，博览群书。为文雄逸，尤工于诗。以拟著《滕王阁记》，受知于姚燧，荐为国史院编修。后以待制卒。有《彦威集》。